Для правядзення сапраўды ўнікальных даследаванняў адважнаму эксперыментатару прыйшлося літаральна стаць ваўком, застаючыся пры гэтым чалавекам. Варта адзначыць, што цікавасць да жыцця дзікіх жывёл прачнулася ў Шоне яшчэ ў раннім дзяцінстве, калі ён жыў на роднай ферме ў Норфалку, і першымі абектамі для назіранняў сталі вожыкі, лісы, совы і барсукі. Шон вучыўся ў іх арыентавацца ўначы па гуках і кажа, што развіў сапраўды звярыны нюх, што дапамагло яму ў далейшым. Сваю прафесійную кареру ён пачынаў вучнем егера, затым адслужыў два гады ў марской пяхоце. Вярнуўшыся з войска, Шон цалкам прысвяціў сябе заалогіі.